འདི་ནི་དམངས་གཙོ་དང་།མཐུན་སྒྲིལ།དོན་གཉེར།ཡར་བརྩོན་བཅས་ཀྱི་ཚོགས་ཆེན་ཞིག་དང་།མི་དམངས་ཀྱི་རེ་འདུན་མཚོན་པ་དང་།དུས་རབས་གསར་པའི་ཐུན་མོང་ངོས་འཛིན་གཅིག་ཏུ་སྒྲིལ་བ།མི་དམངས་དུང་ཕྱུར་མང་པོས་དམིགས་ཚད་གསར་པར་ཕྱོགས་ནས་རྒྱང་སྐྱོད་ཀྱི་ལམ་བུ་གསར་པ་འབྱེད་རྒྱུར་ལྕག་སྐུལ་བྱེད་པ་བཅས་ཀྱི་ཚོགས་ཆེན་ཞིག་རེད།ཚོགས་ཆེན་ཐོག་སྲིད་གཞུང་གི་ལས་དོན་སྙན་སྒྲོན་དང་སྙན་སྒྲོན་གལ་ཆེན་གཞན་དག་ལ་གྲོས་ཞིབ་བྱས་ནས་ཆོག་མཆན་སྤྲད་དེ་ཏང་གི་ཚོགས་ཆེན་བཅུ་དགུ་པའི་དགོངས་དོན་མཚོན་པར་བྱེད་པ་དང་།ཏང་ཀྲུང་དབྱང་གི་ཐབས་ཇུས་བཀོད་སྒྲིག་ལག་ལེན་བསྟར་བ།འདས་ཟིན་པའི་ལོ་ལྔའི་རིང་རང་རྒྱལ་ལ་ཐོབ་པའི་ལོ་རྒྱུས་རང་བཞིན་གྱི་གྲུབ་འབྲས་དང་ཡར་རྒྱས་ལ་ཕྱོགས་སྡོམ་བྱེད་པ་བཅས་བྱས་ནས་འདི་ལོའི་སྲིད་གཞུང་གི་ལས་དོན་གྱི་གཞི་རྩའི་བསམ་ཕྱོགས་དང་ལས་འགན་གཙོ་བོ་གསལ་སྟོན་བྱས་ཡོད།ཚོགས་ཆེན་ཐོག་གྲོས་ཞིབ་བྱས་ནས་གྲོས་འཆམ་བྱུང་བའི་རྩ་ཁྲིམས་བཟོ་བཅོས་འཆར་ཟིན་གྱིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་རྒྱལ་ཁབ་ཀྱི་རྩ་བའི་ཁྲིམས་ལུགས་ནང་བཀོད་དེ་ཏང་དང་རྒྱལ་ཁབ་ཀྱི་བྱ་གཞག་གོང་འཕེལ་གྱི་གྲུབ་འབྲས་གསར་པ་དང་།ཉམས་མྱོང་གསར་པ།བླང་བྱ་གསར་པ་བཅས་མངོན་ཡོད་པསལོ་བརྒྱ་གཉིསཀྱི་འབད་འཐབ་དམིགས་ཚད་དང་ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་ཕྱིར་རྩ་ཁྲིམས་ཀྱི་འགན་ལེན་ནུས་ལྡན་ཐུབ་ངེས་རེད།ཚོགས་ཆེན་ཐོག་གྲོས་ཞིབ་བྱས་ནས་ཆོག་མཆན་སྤྲད་པའི་རྒྱལ་སྲིད་སྤྱི་ཁྱབ་ཁང་གི་ལས་ཁུངས་སྒྱུར་བཅོས་ཀྱི་ཇུས་གཞིས་གཙོ་གནད་ཁྱབ་ཁོངས་དང་འགག་རྩའི་ལྷུ་ཚིགས་ལས་ཁུངས་ཀྱི་འགན་ནུས་བཟང་སྒྲིག་དང་ལེགས་སྒྲིག་ལ་སྐུལ་འདེད་ནུས་ལྡན་ཐེབས་ནས་རྒྱལ་སྲིད་སྤྱི་ཁྱབ་ཁང་གི་ལས་ཁུངས་བཀོད་སྒྲིག་དེ་བས་དོན་དངོས་དང་མཐུན་པ་དང་།ཚན་རིག་དང་ལུགས་དང་མཐུན་པ།ལས་ཕྱོད་དེ་བས་ཆེ་བ་བཅས་ཡོང་རྒྱུ་ཡིན་པ་དེས་ཏང་གི་ཚོགས་ཆེན་བཅུ་དགུ་པའི་ཐོག་བཀོད་སྒྲིག་བྱས་པའི་ལས་འགན་ཁག་ཕྱོགས་ཡོངས་ནས་ལག་བསྟར་དོན་འཁྱོལ་བྱ་ཕྱིར་རྩ་འཛུགས་ཀྱི་འགན་ལེན་ནུས་ལྡན་ཐུབ་ངེས་རེད།ཚོགས་ཆེན་ཐོག་འདེམས་བསྐོ་དང་གཏན་འཁེལ་བྱས་པའི་སྐབས་གསར་པའི་རྒྱལ་ཁབ་ལས་ཁུངས་ཀྱི་འགོ་ཁྲིད་པའི་གྲུབ་ཆ་དེ་བས་བཟང་སྒྲིག་དང་གསོན་ཤུགས་དེ་བས་ཆེ་རུ་ཕྱིན་ནས་དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་མཐའ་འཁྱོངས་དང་གོང་འཕེལ་གཏོང་ཕྱིར་རྩ་འཛུགས་ཀྱི་འགན་ལེན་གལ་ཆེན་ཐུབ་ཡོད།ཚོགས་ཆེན་ཐོག་གྲོས་ཞིབ་བྱས་ནས་གྲོས་འཆམ་བྱུང་བའི་ལྟ་ཞིབ་བཅའ་ཁྲིམས་ཀྱིས་གཅིག་སྡུད་གཅིག་གྱུར་དང་།དབང་གྲགས་ལྡན་ལ་ནུས་ཆེའི་ཀྲུང་གོའི་ཁྱད་ཆོས་ཀྱི་རྒྱལ་ཁབ་ལྟ་ཞིབ་སྒྲིག་སྲོལ་གྲུབ་པར་ཁྲིམས་སྐྱོང་གི་འགན་ལེན་ནུས་ལྡན་ཐུབ་ཡོད།